da de da de da de fi en en en sv da nl de bar da da sv da is da da da da da da da da da da da da da sv da nn da de is da da da nl tr da da da da da da de da da da als da de
Hvad skal jeg kunne? | Dansk Skoleforening for Sydslesvig e.V.
Du skal først og fremmest have lyst til mere musik!
Hvilke optagelseskrav stiller SKURK?
SKURK er ikke kun for de sydslesvigske »supertalenter«, men også for dig, som er øvet i at spille et instrument eller elsker at synge og som gerne vil møde andre børn og unge gennem musikken. Måske spiller du et sjældent instrument og kender ikke så mange andre, der spiller det samme som dig. Måske har du bare lyst til nye udfordringer.
Du skal være parat til at afsætte 8-10 lørdage årligt til prøver samt tid til generalprøve og koncerter. Det kan betyde, at du må vælge andre ting fra. Med de forholdsvis få prøver, er vi nødt til at stille særlige krav til fremmøde. Du skal være indstillet på at forberede dig grundigt til prøverne hjemmefra, og du skal være en erfaren nodelæser.
Der er mødepligt til samtlige prøver og koncerter og vi forventer et stort engagement!
Find alle prøvedatoer via menuen til venstre.
Hvad koster det at være med i SKURK?
Der betales et årligt materialegebyr på 15 euro.
Hvordan kan søge om at blive optaget i SKURK?
Alle interesserede kan aflægge prøvespil, som vurderes i forhold til klang, melodisk og rytmisk forståelse samt musikalsk og personligt udtryk. Det er en stor udfordring at stille op til prøvespil, men har man først overvundet denne situation, er man parat til mange flere udfordringer!
Find de aktuelle oplysninger om prøvespillet i menuen til venstre.
Dansk Skoleforening for Sydslesvig e.V.Stuhrsallee 2224937 Flensburg